google/wiki40b huggingface dataset:
L.A. Candy

L.A. Candy er en roman skrevet av Lauren Conrad, stjernen i MTVs The Hills.
L.A. Candy er en halvbiografisk roman om en 19 år gammel kvinne som flytter til Los Angeles og blir stjerne i et TV-show. L.A. Candy er Lauren Conrads første roman, og en oppfølger vil bli utgitt i februar 2010.
This Man

This Man er en musikk-EP med Skanksters, utgitt i august 2004.
Kunshan

Kunshan (kinesisk: 昆山; pinyin: Kūnshān) er en by nær Suzhou, og er administrativt et byfylke. Det ligger opp mot byprovinsen Shanghai, og er regnet som det mest økonomisk vellykkede byfylket i Folkerepublikken Kina (2007). I 2004 hadde byen 627 000 innbyggere. Det har vært en stor tilstrømning av investorer og forretningsfolk fra Taiwan til Kunshan.
Det er av kulturell interesse at den eldste kinesiske teatervariant er knyttet til melodien Kunshan diao, den melodien som utviklet seg til kunqu. 
Kunshan er fødestedet til Fei Junlong, Gong Xian og Song Qingling.
Verdebns lengste bro (2014), Danyang–Kunshan-broen for høyhastighets jernbane, som står på stylter over jordbruksland og annet terreng, løper her.

Kulturminner

Det neolittiske funnsted Chuodun (Chuodun yizhi, 绰墩遗址) – viktig for forståelsen av våtrisdyrkingens historie – ble i 2006 oppført på Folkerepublikken Kinas liste over kulturminner.

Samferdsel

Byen er stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.
Beijing-Shanghai høyhastighetstog har også stoppested her. Mellom Kunshan og Danyang går denne jernbanen på en viadukt over bakkenivå, noe som litt avhengig av hvilken definisjon som benyttes, kan regne strekningen som verdens lengste bro, på nesten 165 km.
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Europris

Historie

Selskapet ble startet av Wiggo Erichsen (født 1957) på Ganddal i Sandnes i 1992, med første butikk i Støperigården på Storhaug. Kjeden hadde femti butikker i 1998 da Jan Henrik Gulbrandsen var med som sjef for kjeden. Etterhvert solgte de også matvarer. Banksjef Odd Sverre Arnøy (født 1962) ble i 1999 adm.dir. Ved salget i 2000 av aksjemajoriteten fra Erichsen, Gundersen og Terje Baltzersen (født 1952) fra Drammen til partivare-grunder Terje Høili (født 1944) fra Fredrikstad  hadde kjeden 70 butikker og rundt 800 millioner i årlig omsetning. Høili var allerede i partivare-bransjen som leverandør til REMA 1000 og ble nå eneleverandør til Europris. Ved tiårs-jubiléet i 2002 omsatte selskapet for 1,6 milliarder og hadde nær 120 butikker, hvorav to på Island. De fire eierne tok ut 98 millioner kroner i utbytte og av sortimentet på 3 500 varer var 40 prosent matvarer (ikke ferskvarer). I løpet av 2003 hadde de også nådd nitti prosent av eierskapet i lavpris-kjeden Max20 der vareprisen i de tretti butikkene ikke overgikk tyve kroner.  Åtti prosent av aksjene ble i 2004 solgt til London-baserte Industri Kapital . Nytt hovedkontor på Ganddal stod klart sent i 2004. Ved inngangen til 2005 var her 137 butikker og 2,15 milliarder i omsetning. De tretten ansatte ble i 2005 invitert med da det nye selskapet Ekstrem Lavpris ble lokalisert til Fredrikstad. Arnøy slutter og Erichsen solgte seg så ut samme året.  Bjørn Henry Maarud (født 1955) ble konsernsjef i 2010 og ble i 2013 erstattet med Nille-sjefen Pål Wibe (født 1967), fordi Maarud heller ville være konsernsjef i Bertel O. Steen.  Da det Jersey-baserte investeringsselskapet Nordic Capital kjøpte Europris i 2012 hadde kjeden 192 butikker og en omsetning i 2011 på 3,6 milliarder. Butikk nummer 200 kom i 2012. Fra 2006 til 2009 hadde man butikker i Sverige. De fire Islands-butikkene ble nedlagt i 2012. I 2019 ble 20% av svenske ÖoB kjøpt av Europris.
Ut av skodden

Handling

Den engelske soldaten Charles Rainier (Ronald Colman) får granatsjokk i Frankrike under første verdenskrig og mister hukommelsen. Skuespilleren Paula Ridgeway (Greer Garson) hjelper ham, og de blir forelsket og gifter seg. Et par år senere blir Charles påkjørt av en taxi under et besøk i Liverpool. Da han kommer til bevissthet igjen, vet han endelig hvem han er, men han har i gjengjeld glemt de mellomliggende årene med Paula. Rainier bestemmer seg for å reise til sitt gamle hjem. Paula oppsøker ham, men han kjenner henne ikke igjen. De starter et nytt liv sammen, men tre og et halvt år senere begynner alle minnene å komme tilbake.
Kolle (natur)

En kolle er en mer eller mindre avrundet forhøyning der berggrunnen stikker opp i dagen. Koller og kollelandskaper finnes hovedsakelig i områder der grunnfjellet er av grovkornede krystallinske bergarter. Slike bergarter eroderer korn for korn i stedet for å sprekke opp i større biter når de slites ned, og danner typiske avrundede former. Der kollen ligger under marin grense vil de løse sedimentene på toppen og langs sidene være vasket av, slik at kollen har lite eller intet jordsmonn, og vegetasjonen vil være dominert av nøysom vegetasjon som lyng og furu. Kollenes karakteristiske form er også et resultat av istiden. De fleste koller vil ha en avrundet side liggende mot isbreens flyterettning, mens den på den motsatte siden vil ha en mer kantet side der isen har tatt med seg flyttblokker.
I Norge er koller og kollelandskaper er særlig vanlige på Østlandet i områder i Oslo, Akershus og deler av Buskerud. Der kollelandskaper er delvis oversvømmet av hav, vil det dannes skjær, et typisk landskapstrekk langs kysten på Øst- og Vestlandet.
I land der istiden ikke på samme måte har formet landskapet finner vi ikke de typiske avrundede grunnfjellskollene. Beslektede begreper som de amerikanske mesa og butte viser til rester av berggunn som står igjen der store elver har gravd seg gjennom et geologisk platå (høyslette). Slike formasjoner har gjerne en flat topp, i motsetning til de istidspåvirkede kollene i som er avrundede. Det britiske hillock kan vise til en typisk berggrunnskolle, men brukes også om andre forhøyninger i terrenget, endog noen ganger om gravhauger.
Madam X

Madam X er et amerikansk heavy metal-band som var aktivt på 80-tallet og ble gjenforent i 2014. Gitarist Maxine Petrucci og hennes søster, trommeslager Roxy Petrucci, fant bassisten Chris Doliber i Detroit, Michigan, USA og flyttet til New York hvor de fikk vokalist Bret Kaiser med i bandet. De skal ha fått platekontrakt etter at direktøren i Jet Records, Don Arden, så dem fremvise god forretningssans ved å forlange betaling fra et konsertsted før de ville gå på scenen. Madam X fikk etter utgivelsen av We Reserve The Right i 1984 oppmerksomhet for et outrert visuelt uttrykk og enkle, fengende låter.

Medlemsbytter og oppløsning

Kaiser forlot Madam X og ble erstattet av John Ward. De spilte inn en demo med ham som aldri førte til noen plateutgivelse. Da Roxy Petrucci forlot bandet for å bli med i Vixen, ble hun erstattet av Mark McConnell, samtidig som Sebastian Bach erstattet Ward som vokalist. Heller ikke denne besetningen ga ut noe innspilt materiale. Bach gjorde senere suksess med Skid Row, Doliber startet Godzilla og McConnell ble med i Carrera. Maxine Petrucci ga ut soloalbumet Titania i 2005.

Gjenforening

Besetningen som ga ut platen i 1984 ble gjenforent og opptrådte på Sweden Rock Festival i 2014. De ga også ut singelen «Another '80s Rock Song».
Wagyu

Wagyu (japansk: 和牛, Wagyū) er en kvegrase som opprinnelig kommer fra Kobe-traktene på øya Honshu i Japan. Ferasen er kjent for sin fantastiske kjøttkvalitet, også kalt «kobebiff» kommer fra dette kveget. Såkalt kobebiff regnes av mange som verdens beste biffkjøtt, selv om det kanskje også det meste kostbare.
Kjøtt av wagyū har særegne kvaliteter og er svært mørt og flott marmorert av fett. Fettet inneholder dessuten flerumettede fettsyrer og egner seg utmerket for personer på en kalorifattig diett. Den flotte kvaliteten skyldes at dyra bare beiter naturlig.
Kjøttferasen er uvanlig og sjelden. Det hevdes at wagyu ikke har blitt blandet med andre raser siden 1200-tallet, fordi rasen ble isolert i de japanske fjellene. I dag finnes det wagyukveg mange steder i verden, men prisen holder seg stadig høy på grunn av kvaliteten. Det hevdes imidlertid, at ekte kobebiff stadig vekk kun kommer fra Kobe i Japan.
En rekke morsomme, men usanne rykter går om waguyuoppdrett, som at kveget får lytte til klassisk musikk, får bare drikke maltøl, og blir massert hver dag. Kveget blir derimot svært godt behandlet; de slaktes ikke før de er minst 2–3 år gamle, og da er man nøye med ikke å stresse dyrene, for å unngå utsondring av stresshormoner. Visse dietter av for eksempel malt kan forekomme.
Hegrefamilien

Taksonomi

Opprinnelsen til denne familien oppsto trolig for omkring 55 millioner år siden, men klassifiseringen av den har vært mer problematisk. Hegrefamilien ble tidligere regnet til ordenen storkefugler (Ciconiiformes), men en studie publisert i 2008 foreslo å flytte den og ibisfamilien til pelikanfugler. Det knytter seg imidlertid fortsatt usikkerhet til  plasseringen.
Hegrefamilien er trolig søstergruppen til ibisfamilien (Threskiornithidae), men linjene skilte sannsynligvis lag alt under paleocen. Derfor plasserer noen disse familiene i egne ordener, Ardeiformes (hegrefugler) og Plataleiformes (ibisfugler), men dette savner (i øyeblikket) bred aksept. Kuramoto et al. (2015) har imidlertid funnet bevis for tidlig hybridisering mellom hegrer og ibiser etter splittelsen.
Hegrefamilien blir av og til delt inn i tre eller fire underfamilier; Tigrisomatinae (tigerhegrer), Botaurinae (rørdrummer) og Ardeinae (egentlige hegrer). Noen har også forsøkt å dele egentlige hegrer i daghegrer (Ardeinae) og natthegrer (Nycticoracinae). HBW Alive støtter ingen av disse inndelingene i øyeblikket, blant annet fordi den nåværende plasseringen av slekten Agamia gjør den parafyletisk. Agamia ble regnet til Ardeinae da tredelingen ble initiert. Tilsvarende usikkerhet knytter seg til plasseringen av slekten Cochlearius. En studie av skjelettets karakter for disse fuglene antyder at slekten kan være nærmere beslektet med de to rørdrummerslektene Botaurus og Ixobrychus.

Biologi

Hegrer er mellomstore til store (27–140 cm) vadende vannrovfugler med lange eller semi-lange ekstremiteter, lang eller semi-lang slangehals (S-hals), et langt eller semi-langt, spisst og kileformet nebb, kort stjert og relativt lange, brede vinger. Det er liten forskjell på kjønnene.
Artene har en kosmopolitisk utbredelse, med unntak av i Antarktis og i ekstreme ørkenområder, og er nært knyttet til klodens våtmarkssystemer. Artene er heller ikke representert i arktiske strøk. Bare et lite antall arter er primært terrestriske. Størst biologisk mangfold finnes man i tropiske strøk. Hegrer livnærer seg i hovedsak av fisker, frosker og andre akvatiske organismer, men mange eter også insekter og annet når anledningen byr seg. Når hegrene flyr trekker de sammen halsen på pelikanvis, og kan på grunn av de brede vingene sett nedenfra minne om rovfugler.
Såkalte tigerhegrer (Tigrisomatinae) og rørdrummer (Botaurinae) er i hovedsak solitære fugler, mens egentlige hegrer (Ardeinae) for det meste er sosiale fugler som lever i flokk og hekker i kolonier.
Venantius Fortunatus

Liv

Venantius Fortunatus ble født i nordlige Italia et sted mellom Valdobbiadene, Ceneda, og Treviso. Han vokste opp i løpet av den bysantinske gjenerobringen av Italia og fikk sin utdannelse i Ravenna. Han senere verker viser at han var godt kjent med ikke bare de klassiske poeter som Vergil, Horatius, Ovid, Statius, og Martialis, men også kristne poeter som Arator, Claudius og Sedulius.
Han flyttet selv til Gallia via de germanske områdene (dagens Tyskland) på midten av 560-tallet, sannsynligvis med den bestemte hensikt å bli en hoffpoet ved det merovingianske hoffet. Politiske omstendigheter forhindret hans hoffkarriere, men han fikk støtte fra ulike religiøse figurer, blant annet Gregorius av Tours. En gang før år 600 var han blitt forfremmet til biskop av Poitiers.

Verker

Fortunatus er best kjent for to dikt som har blitt en fast del av liturgien i den katolske kirke, Pange lingua gloriosi proelium certaminis (engelsk: «Sing, O tongue, of the glorious struggle»), en hymne som senere inspirerte Thomas Aquinas' Pange Lingua. Han skrev også Vexilla Regis prodeunt (engelsk: «The banners of the King are lifted») som er en sekvens sunget i løpet av vesper (aftensang) i løpet av Den stille uken. Dette diktet ble skrevet til ære for et større stykke om Det sanne kors som hadde blitt sendt fra den østromerske keiser Justinus II til dronning Radegund av frankerne (som ble kanonisert), som etter at hennes ektemann Klotar I døde, hadde grunnlagt et kloster i den sydfranske regionen Aquitaine. Bybiblioteket i Poitiers oppbevarer et manuskript fra 1000-tallet om livet til Radegund kopiert fra en opptegnelse av Fortunatus fra 500-tallet.
Alt i alt skrev Venantius Fortunatus elleve overlevende bøker med latinsk poesi i flere sjangre, inkludert epitafium (gravskrift), panegyriske dikt, georgicer, onsolatio (trøstedikt), og rene religiøse dikt. Hans versemål ble viktig for utviklingen av den senere latinske litteraturen, hovedsakelig for at han skrev på en tid da latinsk prosodi (verselære) bevegde seg fra den klassiske latinens kvantitativ vers mot middelalderlatinens aksentvers. Hans stil antyder noen ganger påvirkning fra hiberno-latin (den latin irske munker skrev), ikledd en lærd greksk språkdrakt som tilfeldigtvis opptrer i hans dikt. Han skrev også en hagiografi på vers om Martin av Tours som har blitt karakterisert som antikkens siste epos. Han skrev også en hagiografi om sin beskytter dronning Radegund som nevnt over.

Festdag

Fortunatus er en helgen i den romerske kirke. Hans minnefest er den 14. desember, feires hovedsakelig i bispedømmet i Poitiers og i noen kirker i Veneto, en region i nordøst-Italia.
Jesse Lingard

Landslaget

Han ble tatt ut i Englands tropp til VM i fotball 2018 i Russland.
Lingard skåret mål i 36 spilleminutt mot Panama under VM i fotball 2018.
Nosphistia zonara

Utseende

En middelsstor (vingespenn ca. 40 millimeter), svært kraftig, smalvinget smyger. Med sin kraftige kropp kan arter minne om en svermer (Sphingidae), men antennene viser at dette er en smyger. Thorax er stripet i svart og hvitt, bakkroppen er svart med hvite tverrflekker. Vingene er svarte med hvite og metallisk lysgrønne tverrbånd.

Utbredelse

Arten er utbredt i Sør-Amerika, der den er kjent fra Colombia, Brasil, Ecuador og Peru.
Arne Gude Smith Arnesen

Familie

Han var sønn av sogneprest Kristian Arnt Arnesen (1846–96) og Ingeborg Simonie Fliflet (1849–99). Arne giftet seg i 1914 med Ingeborg Mathilde Münster (1881–1954).
Stuttflogbreen

Stuttflogbreen er en isbre i den vestre delen av Mühlig-Hofmannfjella i Dronning Maud Land som renner nordover mellom Grytøyrfjellet og Petrellfjellet.
Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Navnet henspiller på den korte klippeveggen inntil breen, Stuttfloget.
NM i svømming kortbane 1982

NM i svømming kortbane 1982 ble arrangert i Sunndalsøra 2.-4. april 1982.
Monumento a Colón (Mexico by)

Monumento a Colón er et monument over Christofer Columbus (Cristóbal Colón på spansk) langs Paseo de la Reforma i Mexico by. Det står i rundkjøringa Glorieta de Colón, hvor Avenida Morelos smelter sammen med Reforma. Monumentet ble oppført i 1877, i keiser Maximilians regjeringsperiode, og ble utforma av franskmannen Charles Cordier i nyklassisk stil.
Antigen

Antigener er molekyler som kan fremkalle en immunologisk respons, især dannelse av antistoffer. Antigener er vanligvis proteiner eller polysakkarider, men kan være ethvert molekyl, inklusive små haptener bundet til et bæreprotein. Ordet er en slags forkortelse av «anti(stoff)gen(ererende)».

Eksogene antigener

Mikroorganismer kan være bakterier, virus, sopp og parasitter. Bakterier kan skille ut fordøyelsesenzymer som virker som giftstoffer på kroppens celler. Virus kan trenge inn i kroppens celler og formere seg der.
Antigener kan også være vev fra andre personer som blodtypeantigener vi får i oss ved blodoverføring eller vev som settes inn ved organtransplantasjon.
Antigener finnes overalt både i naturen og på kroppen. Kroppen skiller mellom de mikroorganismene som er velkjente og som vi er født med, og de som er fremmede for immunforsvaret vårt. De fremmede mikroorganismene, antigenene, setter i gang immunreaksjoner.

Endogene antigener

I hornhinnen er det et protein som er godt skjermet fra immunapparatet. Ved skader av hornhinnen kan kroppen begynne å lage et antistoff mot dette proteinet, som gjør at begge hornhinnene blir matte. Denne sykdommen kalles sympatisk oftalmi.
Temascal-demningen

Temascal-demningen, er en statlig eid og drevet demning med vannkraftverk i kommunen San Miguel Soyaltepec i delstaten Oaxaca i Mexico. Kraftverket har en installert produksjonseffekt på 354 MW fordelt på seks turbiner, og anlegget stod ferdigbygget i 1959. Årsproduksjonen er hele 1,54 TWh, som er en meget god utnyttelse av effekten.
Henrik Anker Bjerregaard Ziegler

Oppvekst og bakgrunn

Henrik Anker Bjerregaard Ziegler tilhørte slekten Ziegler. Faren var daværende sjef for Vaageske kompani, kaptein, Ulrich Reinhold Ziegler (1791-1854) og moren var Kirstine Margrethe Bjerregaard (1796-1882). Zieglers yngre bror var oberstløytnanten, kartografen og arkeologen Reinhold Ziegler (1839-1918).
Han var oppkalt etter sin morbror, forfatteren Henrik Anker Bjerregaard.
Ziegler var gift med Hella Marie Magnussen, født i 1823 i Holmestrand. Han utdannet seg og ble kjøpmann i Kristiania, før han i 1858 emigrerte til Amerika.

15th Wisconsin Volunteer Infantry

Ved ankomst i Amerika fikk Ziegler navnet Henry Siegel. Han bosatte seg i Chicago og lot seg verve til 15th Wisconsin Volunteer Infantry, hvor han den 27. september 1861 ble innrullert som sersjant i kompani A, kalt «St. Olaf's Rifles». Kompaniet gikk også under navnet «Sailor Company» på grunn av den store andelen sjømenn, og «Chicago Company» på grunn av den store andelen av vervede som var borgere fra Chicago by.

Etter borgerkrigen

Etter krigens slutt returnerte Ziegler til Chicago hvor han tjenestegjør som «county constable». Han danner også et kompani av frivillige veteraner for 23rd Illinois Veteran Regiment.
På 15th Wisconsin Volunteer Infantrys vegene, så returnerer Kaptein Ziegler og løytnant Nils Gilbert, regimentsflagget med påskriften «For Gud og Vort Land!», til Society Nora, R. H. K. i Chicago . Flagget er i dag en del av Luther College Collection, på Vesterheim Norwegian-American Museum i Decorah, Iowa.
Henrik Anker Bjerregaard Ziegler dør den 31. juli 1885 og blir begravet på Graceland kirkegård i Chicago.
Kaptein Krok

Kaptein Krok (Captain James Hook) er skurken i J.M. Barries fortellinger om Peter Pan; skuespillet Peter Pan (1904), barneboka Peter Pan og Wendy (1911) og flere filmer basert på eller inspirert av disse bøkene.
Kaptein Krok er en sjørøverkaptein. Hans mest påfallende trekk er den ene underarmen er spist av en krokodille. Han har erstattet den manglende hånda med en jernkrok - derav navnet, og forfølges fremdeles av krokodillen. Det ender med at han blir spist.
Septillion

Septillion er 10⁴² eller 1 000 000 000 000 000 000 000 000 000 000 000 000 000 000. Det skrives med et ettall etterfulgt av 42 nuller. Det er det samme som 1000 sekstilliarder eller en milliard kvintilliarder.
Harrogate

Historie

Byen blir første gang nevnt på begynnelsen av 1300-tallet. Den nevnes da i en tingbok som en liten by. Bebyggelsen var lenge delt mellom Low Harrogate og High Harrogate. I High Harrogate møttes to relativt betydningsfulle veier, hvilket gjorde at det mellom 1400 og 1549 fantes et kapell der, men ellers var det et sted utenfor hendelsenes sentrum.
Det var først i 1571, da William Slingsby oppdaget den første av byens kilder, The Tewit Well, at byen begynte å vokse. Ved å fortelle om kildene til sine medisinsk kunnskapsfulle venner ble ryktet om disses egenskaper spredt.
Jarabulus

Jarabulus (arabisk: جرابلس, Jarābulus; nordsyrisk-arabisk: Jrāblos) er en by i Syria som administrativt hører til guvernementet Aleppo. Jarabulus, også transkrivert Jerablus, ligger 367 moh og ligget på vestbredden av Eufrat. Ifølge Syrias statistisk sentralbyrå (CBS) hadde hadde byen et folketall på 11 570 i 2004. Den ligger like nord for Assadsjøen og like sør for den syrisk-tyrkiske grense.
Det opprinnelige navnet på 1700-tallet f.Kr. ser ut til å ha vært «Djerabis», senere omtalt som «Djeraboolos» eller «Djerablus», trolig fra Hierapolis (som er dagens Manbij i sørvest). Det finnes funn fra bronse- og jernalderen like nord for Jarabulus (delvis i Tyrkia) på et sted som kalles «Karkemisj». I gresk og romersk tid var navnet til den antikke byen «Europos» (Εὐρωπός), som mest truleg var opphavet til den moderne formen av navnet Jerabis.
Sosialhistorie

Sosialhistorie er en gren av historiefaget som særlig benytter samfunnsvitenskaplige metoder. Historieskriving som regnes som sosialhistorisk har gjerne et «nedenfra og opp perspektiv» på samfunnet og la større vekt på underprivilegerte i samfunnet. Sosialhistorikere pleide i sine analyser å tone ned fokuset på politikk på topp-planet og eliter.
De fleste historikere regner 1970-tallet som disiplinens gullalder. Disiplinen fikk kritikk for et for stort fokus på arbeiderhistorie og fagorganisering, og for at mange av sosialhistorikerne var for ideologisk farget av (særlig) marxistisk klasseanalyse. Det andre historiefagfeltet som ble løftet frem av sosialhistorikere på 1970 og 1980-tallet, kvinne- og kjønnshistorie, har derimot fått stadig større vekt i historiefaget. Sosialhistorie har i stor grad blitt innarbeidet i akademisk historieforskning, og nevnes derfor sjelden som en eget fagfelt lenger.
Phineas og Ferb

Phineas og Ferb er en amerikansk animerte komiserie for barn som gikk på Disney Channel fra 2007 til 2015. Serien følger to godhjertede stebrødre fra forstaden på sommerferie. Hver dag går de to guttene i gang med et nytt storslått prosjekt som irriterer deres overvåkende søster Candace. Hun forsøker å ta dem på fersk gjerning. Serien følger en standardisert handling: pågående vitser skjer i hver episode,og B-handlingen handler nesten alltid om «Nebbdyret Perry» som spiller en hemmelig agent som kjemper mot en ond vitenskapsmann ved det tyskklingende navnet Heinz Doofenshmirtz. De to handlingsgangene vikles i hverandre mot slutten og hvor alle spor av guttenes prosjekt blir fjernet før Candace greier å sladre til deres mor.

Norske stemmer

Phineas – Ludvik Blunck

Ferb – Erlend Sem Hartgen 

Candace – Siri Nilsen, Sarah MacDonald Berge

Dr. Doofenshmirtz – Christoffer Staib

Linda Flynn – Siv Charlotte Klynderud

Lawrence Fletcher- Simen Sand

Isabella – Agnes Fasting

Major Monogram – Øyvind B. Lyse

Buford – Julian Mæhlen

Baljeet – Sebastian Lewis, Herman Arneberg Johnsen

Irving – Jon Todal Sæbø

Stacy – Hanne Dancke Arnesen

Vanessa – Siri Nilsen

Ellers medvirket:
Stinius Maurstad
Sindre Fagerland
Hans Petter Moen
Kim Arne Hagen
Morten Bergheim
Birgitte Einarsen
Jorunn Hauge
Malin Pettersen

Magnus Skjegstad

Rasmus Skjegstad
Lena Meieran
Erik Skøld

Preben Olram

Hedda Sandvig

Anniken Marie Nielsen

Ingeborg Torneberg

Ida Holme Nielsen

Maria Elvebakk Saidi
Silje Hagrim Dahl

Originale stemmer

Phineas - Vincent Martella

Ferb - Thomas Sangster

Candace - Ashley Tisdale

Linda - Caroline Rhea

Lawrence - Richard O'Brien

Isabella, Jenny - Alyson Stoner

Perry - Dee Bradley Baker

Doofenshmirtz - Dan Povenmire

Jeremy - Mitchel Musso

Stacy - Kelly Hu

Major Monogram - Jeff 'Swampy' Marsh

Baljeet - Maulik Pancholy

Buford - Bobby Gaylor

Vanessa - Olivia Olson

Liste over episoder med norske titler

Listen er basert på tittelen som blir lest opp i begynnelsen av episoden.
Listen er under arbeid og er ikke komplett.
Granlibakken

Granlibakken er et konferansesenter som drives året rundt 1,6 km sydvest for Tahoe City i California. Senteret har 190 rom og 1500 m² med møteplass, og ligger på Lake Tahoes nordvestlige kyst. Den lille skibakken på Granlibakken kan være Lake Tahoe-områdets eldste skianlegg.